ai4bharat/Pralekha huggingface dataset:
హోం మంత్రిత్వ శాఖ
సరిహద్దు రక్షణ దళంతో భారత్-పాకిస్థాన్ మరియు భారత్-బంగ్లాదేశ్ సరిహద్దుల కాపలా ఏర్పాట్లను సమీక్షించిన కేంద్ర హోం మంత్రి
కొవిడ్-19 గురించి ప్రజలకు అవగాహన కల్పించడంతోపాటు సరిహద్దుల గుండా దేశంలోనికి ప్రవేశాల రద్దు: సరిహద్దు రక్షణ దళంతో కేంద్ర హోం మంత్రి
సరిహద్దు రక్షణ దళం కమాండ్ మరియు సెక్టార్ ప్రధాన కార్యాలయాలతో భారత-పాకిస్థాన్ మరియు భారత-బంగ్లాదేశ్ సరిహద్దుల కాపలా ఏర్పాట్లను నిన్న వీడియో కాన్ఫరెన్స్ ద్వారా సమీక్షించిన కేంద్ర హోం మంత్రి శ్రీ అవిత్ షా. సరిహద్దుల వెంట ముఖ్యంగా కంచె లేని చోట భద్రతను మరింత పెంచాలని తద్వారా సరిహద్దుల నుండి దేశంలోనికి ప్రవేశించడానికి అనుమతించకుండా చర్యలు తీసుకోవచ్చని సరిహద్దు భద్రతా దళ అధికారులను ఆదేశించారు.
సరిహద్దుల వద్ద ఉన్న రైతులకు కొవిడ్-19 గురించి మరియు నివారణ గురించిన అవగాహన కల్పించడం ద్వారా ఆయా ప్రాంతాల్లో వైరస్ వ్యాప్తిని అడ్డుకోవచ్చన్నారు. సరిహద్దు భద్రతా దళం స్థానికి జిల్లా పరిపాలనా యంత్రాంగంతో సమన్వయం చేసుకొని ముందుకు పోవడం వలన ఏమరుపాటుగానైనా సరిహద్దులను దాటి ఇతరులు లోనికి వచ్చే అవకాశాలు ఉండవన్నారు.ప్రస్తుతం సరిహద్దు భద్రతా దళం కొవిడ్-19 విషయంలో చేస్తున్న కార్యక్రమాలు మరియు లాక్డౌన్ సందర్భంగా వారి సహాయ సహకారాలను హోం మంత్రి కొనియాడారు.
· అవగాహనా శిబిరాలు: కేంద్ర కుటుంబ సంక్షేమ శాఖ వారి మార్గదర్శకాల ప్రకారం
· పరిశుభ్రతా కార్యక్రమాలు, గ్రామల్లో సాధ్యమైన మేరకు
· ముఖానికి మాస్కులను మరియు చేతులు శుభ్రం చేసుకోవడానికి సబ్బులను సమకూర్చడం
· దూర ప్రాంతంలోని గ్రామాలకు, వలస కార్మికులకు, రోజు కూలీలకు మరియు సరిహద్దు ప్రాంతాల్లో చిక్కుకున్న ట్రక్కుల డ్రైవర్లకు, అవసరమైన ప్రజలకు రేషన్, నీటి ప్యాకెట్లు మరియు వైద్య సౌకర్యాలను సమకూర్చడం.
ఈ వీడియో కాన్ఫరెన్స్ సమావేశంలో కేంద్ర హోం శాఖ సహాయ మంత్రులు శ్రీ జి. కిషన్ రెడ్డి మరియు శ్రీ నిత్యానంద రాయ్ లతో పాటు కేంద్ర హోం కార్యదర్శి, సరిహద్దు నిర్వహణా కార్యదర్శి మరియు సరిహద్దు భద్రతా దళం డిజి పాల్గొన్నారు.
(
రసాయనాలు, ఎరువుల మంత్రిత్వ శాఖ
కోవిడ్-19 పై పోరులో ప్రభుత్వ చర్యలకు సహకారం అందించడంలో విశేషమైన పాత్ర పోషిస్తున్న ఇఫ్కో - శ్రీ గౌడ
రసాయనాలు, ఎరువుల మంత్రిత్వ శాఖ పరిధిలో ఉన్న ప్రముఖ ఎరువుల సహకార సంస్థ ఇఫ్కో, కోవిడ్-19 మహమ్మారిని ఎదుర్కోవటానికి, వ్యాప్తి ప్రభావాన్ని తగ్గించడానికి ప్రభుత్వానికి తగు సహకారం అందిస్తూ కీలక పాత్ర పోషిస్తోంది.
కేంద్ర రసాయన, ఎరువుల శాఖ మంత్రి శ్రీ డి.వి.సదానంద గౌడ ఇఫ్కో అందిస్తున్న చేయూతను ప్రశంసించారు. కోవిడ్-19 మహమ్మారి వ్యాప్తి కారణంగా ప్రపంచం చాలా కష్టతరమైన దశలో ఉందని కంపెనీ మేనేజింగ్ డైరెక్టర్, సిఇఒ డాక్టర్ యు.ఎస్ అవస్థి కి రాసిన లేఖలో ఆయన అన్నారు. ఈ మహమ్మారి, జీవితాలపైనా జీవనోపాధిపైనా, ముఖ్యంగా సమాజంలోని పేద మరియు అట్టడుగు వర్గాలపై తీవ్ర ప్రభావాన్ని చూపుతోంది. కోవిడ్-19 ప్రపంచవ్యాప్తంగా పెద్ద విపత్తుగా ఉంది. వ్యాధి ఒంటరిగా పోరాడలేము. మనలో ప్రతి ఒక్కరి నుండి ఒక రూపంలో లేదా మరొకటి సమిష్టి చర్య అవసరమని శ్రీ గౌడ నొక్కిచెప్పారు. పిఎం కేర్స్కు రూ .25 కోట్లు విరాళం అందించినందుకు కేంద్ర మంత్రి ఇఫ్కోను అభినందించారు.
శ్రీ గౌడ ఇచ్చిన ప్రోత్సాహానికి , ఇఫ్కో సీఈఓ కృతజ్ఞతలు తెలిపారు. ‘ కోవిడ్ -19 కి వ్యతిరేకంగా పోరాటంలో దేశానికి ఇఫ్కో అండగా ఉంది. ఈ మహమ్మారి నుండి రైతు, గ్రామీణ భారతదేశాన్ని కాపాడటానికి మా వంతు కృషి చేయడం ద్వారా వ్యాధి వ్యాప్తి గొలుసును విచ్ఛిన్నం చేయడానికి మేము ప్రయత్నిస్తున్నాము’ అని సీఈఓ అన్నారు. రాబోయే ఖరీఫ్ కోసం వ్యవసాయదారులకు తగిన పరిమాణంలో ఎరువులు సరఫరా చేయడానికి ఎరువుల కంపెనీలు ఇప్పటికే పూర్తి సామర్థ్యంతో పనిచేస్తున్నాయని మంత్రిత్వ శాఖ తెలిపింది.
వ్యవసాయ మంత్రిత్వ శాఖ
ఇండోర్లో జీ-20 అగ్రికల్చర్ వర్కింగ్ గ్రూప్ సమావేశం
- మొదటి రోజున నగరంలో హెరిటేజ్ వాక్ చేసిన ప్రతినిధులు
- చారిత్రాత్మకమైన రాజ్వాడ ప్యాలెస్ని సందర్శించి స్థానిక సంస్కృతి మరియు వంటకాలను ఆస్వాదించిన ప్రతినిధులు
ఇండోర్లో జరిగిన జీ-20 అగ్రికల్చర్ వర్కింగ్ గ్రూప్ సమావేశం మొదటి రోజైన సోమవరాం సభ్య దేశాల ప్రతినిధులు ‘హెరిటేజ్ వాక్’ చేశారు. ప్రతినిధులు రాజ్వాడ ప్యాలెస్ మరియు ఇండోర్లోని చారిత్రక హోల్కర్ స్టేట్లోని ఛత్రిలను సందర్శించారు. హెరిటేజ్ వాక్లో ప్రతినిధులు స్థానిక వంటకాలతో పాటు సాంస్కృతిక దృశ్యాలను ఆస్వాదించారు. హెరిటేజ్ వాక్లో ప్రతినిధులు స్థానిక వంటకాలతో పాటు సాంస్కృతిక దృశ్యాలను ఆస్వాదించారు. బోలియా సర్కార్ స్మారక్ ఛత్రి నుంచి ప్రారంభమైన హెరిటేజ్ వాక్ కృష్ణపుర ఛత్రి మీదుగా రాజ్వాడకు చేరుకుంది. అనంతరం ప్రతినిధులు మీడియాతో ముచ్చటించారు. హెరిటేజ్ వాక్ సందర్భంగా జిల్లా పరిపాలన, వ్యవసాయ శాఖ అధికారులు ప్రతినిధుల వెంట ఉన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 168.98 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 13,31,648
మొత్తం కేసుల్లో క్రియాశీల కేసులు 3.16%
ప్రస్తుత రికవరీ రేటు 95.64%
గత 24 గంటల్లో 2,30,814 మంది కోలుకున్నారు. దీంతో, కోలుకున్నవారి మొత్తం సంఖ్య 4,02,47,902 కు పెరిగింది.
గత 24 గంటల్లో 1,27,952 కొత్త కేసులు నమోదయ్యాయి.
రోజువారీ పాజిటివిటీ రేటు 7.98%
వారపు పాజిటివిటీ రేటు 11.21%
గత 24 గంటల్లో చేసిన 16,03,856 కొవిడ్ పరీక్షలతో కలిపి ఇప్పటివరకు 73.79 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
రోజువారీ కోవిడ్ కేసులు 1.32 లక్షలు; ఆరో రోజూ 2 లక్షలలోపే
చికిత్సలో ఉన్న కేసులు17,93,645; రెండో రోజూ 20 లక్షలలోపే
20వ రోజునా కొత్త కేసులకంటే కోలుకున్నవారే ఎక్కువ
కోలుకున్నవారి శాతం 92.48% కు పెరుగుదల
రోజువారీ పాజిటివిటీ 6.57%; 9 రోజులుగా 10% లోపే
రోజువారీ కోవిడ్ కేసులు తగ్గుతున్న ధోరణి కొనసాగిస్తూ గత 24 గంటలలో 1,32,788 కొత్త కేసులు నమోదయ్యాయి. ఇలా రెండు లక్షలలోపు కేసులు రావటం వరుసగా ఇది ఆరో రోజు.
చికిత్సలో ఉన్న కేసులు క్రమేపీ తగ్గటం స్పష్టంగా కనిపిస్తోంది. ప్రస్తుతం చికిత్సలో ఉన్న కోవిడ్ బాధితుల సంఖ్య 17,93,645 గా నమోదైంది. గత 24 గంటలలో నికరంగా 1,01,875 తగ్గిన ఫలితమే ఈ సంఖ్య. ప్రస్తుతం మొత్తం పాజిటివ్ కేసులలో చికిత్సలో ఉన్నవారి వాటా 6.34% మాత్రమే
దేశంలో రోజువారీ కొత్త కేసుల కంటే కోలుకుంటున్నవారి సంఖ్య ఎక్కువగా ఉండటం గత 20 రోజులుగా సాగుతోంది. గడిచిన 24 గంటలలో 2,31,456 మంది కోలుకున్నారు. ఇది అంతకుముందు రోజుకంటే 98,668 అధికం.
ఇప్పటివరకు కోవిడ్ సోకినవారిలో మొత్తం 2,61,79,085 మంది కోలుకున్నారు. గత 24 గంటలలో 2,31,456 మంది కొలుకున్నారు. ఇది మొత్తం కోలుకున్నవారి శాతాన్ని 92.48% గా చూపుతూ పెరుగుతున్న దిశలో సాగుతోంది.
గత 24 గంటలలో దేశవ్యాప్తంగా మొత్తం 20,19,773 కోవిడ్ నిర్థారణ పరీక్షలు జరిగాయి. దీంతో ఇప్పటిదాకా జరిపిన మొత్తం పరీక్షల సంఖ్య 35 కోట్లు దాటి 35,00,57,330 కు చేరింది.
ఒకవైపు కోవిడ్ పరీక్షల సంఖ్య పెరుగుతూ ఉండగా, మరోవైపు వారపు పాజిటివిటీ తగ్గుతోంది. ప్రస్తుతం అది 8.21% ఉండగా రోజువారీ పాజిటివిటీ 6.57%కు తగ్గింది. వరుసగా 9వ రోజుకూడా 10% లోపే నమోదైంది.
దేశవ్యాప్తంగా ఇప్పటిదాకా ఇచ్చిన కోవిడ్ టీకా డోసుల సంఖ్య 21.85 కోట్లు దాటింది. ఈ ఉదయం 7 గంటలకు అందిన సమాచారం ప్రకారం 30,91,543 శిబిరాల ద్వారా ఇప్పటిదాకా 21,85,46,667 టీకా డోసుల పంపిణీ జరిగింది.
|
|
అరోగ్య సిబ్బంది
|
|
మొదటి డోస్
|
|
98,99,574
|
|
రెండో డోస్
|
|
68,03,865
|
|
కోవిడ్ యోధులు
|
|
మొదటి డోస్
|
|
1,57,63,082
|
|
రెండో డోస్
|
|
85,56,719
|
|
18-44 వయోవర్గం
|
|
మొదటి డోస్
|
|
2,13,73,965
|
|
రెండో డోస్
|
|
39,443
|
|
45 - 60 వయోవర్గం
|
|
మొదటి డోస్
|
|
6,72,19,095
|
|
రెండో డోస్
|
|
1,08,65,046
|
|
60 పైబడ్డవారు
|
|
మొదటి డోస్
|
|
5,91,55,780
|
|
రెండో డోస్
|
|
1,88,70,098
|
|
మొత్తం
|
|
21,85,46,667
ఆరోగ్య, కుటుంబ సంక్షేమ మంత్రిత్వ శాఖ
ప్రధాన మంత్రి జాతీయ డయాలసిస్ కార్యక్రమం
2022 31 డిసెంబర్ వరకు 17.27 లక్షల మంది రోగులు డయాలసిస్ సేవలు పొందారు
దేశంలో 1350 డయాలసిస్ సెంటర్లు ఏర్పాటు
దారిద్ర్య రేఖకు దిగువన ఉన్న  వారికి, 2016-17లో ప్రారంభమైన ప్రధాన మంత్రి జాతీయ డయాలసిస్ కార్యక్రమం  ద్వారా దేశంలోని జిల్లా ఆసుపత్రుల్లో ఉచితంగా డయాలసిస్ సేవలను అందిస్తున్నారు.
పీఎంఎన్డీపీ కింద హీమోడయాలసిస్, పెరిటోనియల్ డయాలసిస్ సేవల అమలు కోసం రాష్ట్రాలు/కేంద్ర పాలిత ప్రాంతాలకు జాతీయ ఆరోగ్య కార్యక్రమం  మద్దతుగా నిలుస్తోంది. 2022 డిసెంబర్ 31 వరకు మొత్తం 17.27 లక్షల మంది రోగులు డయాలసిస్ సేవలు పొందారు.
2022 డిసెంబర్ 31 నాటికి, మొత్తం 36 రాష్ట్రాలు/యూటీల్లోని 641 జిల్లాల్లో ఉన్న 1350 డయాలసిస్ కేంద్రాల్లోని 8,871 హీమోడయాలసిస్ యంత్రాల ద్వారా ఈ కార్యక్రమం అమలైంది. దేశంలోని జిల్లాల్లో పీఎంఎన్డీపీ పరిధిని విస్తరించేందుకు రాష్ట్రాలు/యూటీలకు భారత ప్రభుత్వం ఆదేశాలు జారీ చేసింది. పీఎంఎన్డీపీ కింద దేశంలో 1350 డయాలసిస్ కేంద్రాలు ఏర్పాటయ్యాయి. దేశంలో ఏర్పాటైన హీమోడయాలసిస్ కేంద్రాల జిల్లాల వారీ వివరాలను https://nhsrcindia.org/pradhan-mantri-national-dialysis-program లింక్ ద్వారా తెలుసుకోవచ్చు.
ఒక నేషన్-ఒక డయాలసిస్ కార్యక్రమం కింద ఈ సేవలను రోగులకు అందుబాటులోకి తీసుకువచ్చే లక్ష్యంతో, నేషనల్ పీఎంఎన్డీపీ పోర్టల్ను 2022 మే 5న ప్రారంభించడం జరిగింది. ఆయుష్మాన్ భారత్ ఆరోగ్య ఖాత  ఐడీని ఉపయోగించి డయాలసిస్ కోసం రోగులు పేర్లు నమోదు చేసుకోవడానికి ఈ పోర్టర్ అన్ని రాష్ట్రాల్లో అందుబాటులోకి వచ్చింది.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఇవాళ లోక్సభలో లిఖితపూర్వక సమాధానం రూపంలో ఈ సమాచారం తెలిపారు.
రసాయనాలు, ఎరువుల మంత్రిత్వ శాఖ
కోవిడ్-19పై జరుగుతున్న పోరాటంలో వైద్య అవసరాలకు ఏ కొరత లేదు : కేంద్ర మంత్రి గౌడ
కోవిడ్-19 వ్యాప్తిపై పోరాడటానికి దేశవ్యాప్తంగా వైద్య సామాగ్రికి కొరత లేదని కేంద్ర రసాయన, ఎరువుల శాఖ మంత్రి శ్రీ డి.వి.సదానంద్ గౌడ అన్నారు. నిత్యావసర వైద్య సరఫరాలు అన్ని అందుబాటులో ఉన్నాయని శ్రీ గౌడ ట్వీట్ చేశారు. గత 5 రోజుల్లో 62 ఉడాన్ విమానాలు 15.4 టన్నుల వైద్య సామాగ్రిని రవాణా చేశాయని తెలిపారు. అలాగే కార్గో విమానాలు గత 4 రోజుల్లో 10 టన్నుల వైద్య పరికరాలను దేశవ్యాప్తంగ రవాణా చేశాయని కేంద్ర మంత్రి శ్రీ గౌడ వెల్లడించారు.
ఫార్మాస్యూటికల్స్, హాస్పిటల్ పరికరాల వంటి అవసరమైన వస్తువుల తయారీ కార్యకలాపాలపై కూడా ప్రభుత్వం పూర్తి శ్రద్ధ చూపుతోందని ఆయన ఉద్ఘాటించారు. దీని కోసం సెజ్ లలో 200 కి పైగా యూనిట్లు పనిచేస్తున్నాయి. అవసరమైన వైద్య వస్తువుల పంపిణీని నిశితంగా పరిశీలించడానికి మరియు లాజిస్టిక్ సంబంధిత సమస్యలను పరిష్కరించడానికి కేంద్ర కంట్రోల్ రూమ్ ని కూడా ఏర్పాటు చేసినట్లు శ్రీ గౌడ తెలియజేశారు.
సాంఘిక న్యాయం, మరియు సాధికారత మంత్రిత్వ శాఖ
కోవిడ్-19 కారణంగా నెలకొన్న అత్యవసర ఆరోగ్య పరిస్థితి నేపథ్యంలో దివ్యాంగుల రక్షణ మరియు భద్రత కోసం సమగ్ర మార్గదర్శకాల అమలుకై వికలాంగుల రాష్ట్ర కమీషనర్లకు వికలాంగుల సాధికారత శాఖ ఆదేశాలు
పత్రికా సమాచార కార్యాలయం, ఢిల్లీ ద్వారా 2020 మార్చి, 31వ తేదీన సాయంత్రం 5 గంటల 8 నిముషాలకు పోస్టు చేయబడింది.
కోవిడ్-19 మహమ్మారి కారణంగా నెలకొన్న అత్యవసర ఆరోగ్య పరిస్థితి నేపథ్యంలో దివ్యాంగుల రక్షణ మరియు భద్రత కోసం సామాజిక న్యాయం మరియు సాధికారత మంత్రిత్వశాఖ కు చెందిన వికలాంగుల సాధికారత శాఖ 2020 మార్చి, 26వ తేదీన జారీచేసిన సమగ్ర మార్గదర్శకాల అమలుకై అన్ని రాష్ట్రాలు / కేంద్రపాలిత ప్రాంతాల రాష్ట్ర వికలాంగుల కమీషనర్లకు డి.ఈ.పి.డబ్ల్యు.డి. ఆదేశాలు జారీ చేసింది - సంరక్షకులకు, ప్రభుత్వేతర సంస్థలు / దివ్యాంగులకు పాసుల జారీ.
ఈ మార్గదర్శకాల ప్రకారం, రాష్ట్ర / జిల్లా విపత్తు యాజమాన్య అధికారులు, ఆరోగ్యం మరియు చట్టాల అమలు అధికారులు వంటి సంబంధిత అధికారుల సమన్వయంతో రాష్ట్రాల కమీషనర్లు రాష్ట్ర నోడల్ అధికారులుగా వ్యవహరించాలని ఆదేశించారు. లాక్ డౌన్ కాలంలో దివ్యాంగులు ఎదుర్కొనే ఇబ్బందులను తగ్గించడానికి వీరు కృషి చేస్తారు. పైన పేర్కొన్న మార్గదర్శకాలకు అనుగుణంగా రాష్ట్ర కమీషనర్లు తగిన చర్యలు తీసుకుంటారని భావిస్తున్నారు.
ఈ మార్గదర్శకాల ప్రకారం -  లాక్ డౌన్ సమయంలో అవసరాలకోసం దివ్యాంగల సంరక్షకులకు స్థానిక కదలికల కోసం ప్రాధాన్యతతో సరళీకృత విధానంలో పాసులు జారీ చేయవలసి ఉంటుంది. మరియు  దివ్యాంగులకు అవసరమైన ఆహారం, మంచి నీరు, మందులు అందుబాటులో ఉంచవలసిన అవసరం ఉంది. ప్రభుత్వేతర సంస్థలు, దివ్యంగుల సంఘాలు కూడా దివ్యంగుల రోజువారీ జీవనానికీ, అత్యవసర వస్తువులను సమకూర్చుకోడానికీ సహాయపడవలసి ఉంటుందన్న విషయాన్ని కూడా గమనించాలి. దివ్యాంగుల సహాయం కోసం సమకూర్చే సేవలు సజావుగా సాగేందుకు ఈ సంస్థలతో కలిసి పనిచేయవలసి అవసరం ఉంది.
ప్రభుత్వేతర సంస్థలు / దివ్యాంగల సంఘాలు / దివ్యాంగులకు ప్రయాణ పాసులు జారీ చేయక పోవడంతో, సంరక్షకుల సేవలు, పనివారి సేవలు పొందడంలో, అవసరమైన వస్తువులు పొందడంలో దివ్యాంగులు ఎదుర్కొంటున్న కష్టాల గురించి వికలాంగుల సాధికారత శాఖకు పిర్యాదులు అందుతున్నాయి. దివ్యాంగుల సంఘాలు / ప్రభుత్వేతర సంస్థలు / సంరక్షకులకు స్థానిక ప్రయాణ పాసుల జారీని క్రమబద్ధీకరించడం కోసం సంబంధిత అధికారులతో కలిసి పనిచేయవలసిందిగా అన్ని రాష్ట్రాలు / కేంద్ర పాలిత ప్రాంతాలకు చెందిన దివ్యాంగుల రాష్ట్ర కమిషనర్లను కోరడం జరిగింది. తద్వారా దివ్యాంగులకు అవసరమైన సహాయం అందించడంలో జాప్యం లేకుండా చూడవచ్చు. ఈ విషయంలో స్థానికంగా చట్టాలను అమలు చేసే పోలీసులు / ఎస్.డి.ఎం.లు మొదలైన అధికారుల సహకారాన్ని తీసుకోవాలని కూడా కోరడమైనది. కోవిడ్-19 బారిన పడిన దివ్యాంగులైన రోగులు ఆసుపత్రుల నుండి, ఆరోగ్య పరిరక్షణ సంస్థల నుండి బయటకు వెళ్ళిపోకుండా తగిన ఏర్పాట్లు చేయవలసినదిగా వికలాంగుల సాధికారత శాఖను కోరడం జరిగింది.
మానవ వనరుల అభివృద్ధి మంత్రిత్వ శాఖ
జెఎన్యులో స్కూల్ ఆఫ్ ఇంజినీరింగ్, అటల్ బిహారీ వాజ్పేయి స్కూల్ ఆఫ్ మేనేజ్మెంట్ అండ్ ఎంటర్ ప్రెన్యూర్షిప్ భవనాలకు పునాది రాయి వేసిన కేంద్ర విద్యామంత్రి
జవహర్లాల్ యూనివర్సిటీలో స్కూల్ ఆఫ్ ఇంజినీరింగ్, అటల్ బిహారీ వాజ్పేయి స్కూల్ ఆఫ్ మేనేజ్మెంట్ అండ్ ఎంటర్ప్రెన్యూర్షిప్ భవనాలకు సోమవారం దృశ్య మాధ్యమం ద్వారా కేంద్ర విద్యాశాఖ మంత్రి రమేష్ పోఖ్రియాల్ నిశంక్ పునాది రాయి వేశారు. జెఎన్యు వైస్ ఛాన్సలర్, ప్రొఫెసర్ ఎం. జగదీష్ కుమార్, రెక్టార్ 1 ప్రొఫెసర్ చింతామణి మహాపాత్ర, రెక్టార్ II ప్రొఫెసర్ సతీష్చంద్ర గర్కోటి, రెక్టార్ III ప్రొఫెసర్ రాణా ప్రతాప్ సింగ్, నూతన స్కూళ్ళ డీన్లు ప్రొఫెసర్ ఉన్నత్ పండిత్, ప్రొఫెసర్ సత్యవ్రత్ పట్నాయక్ కూడా ఈ కార్యక్రమంలో పాల్గొన్నారు.
స్కూల్ ఆఫ్ మేనేజ్మెంట్కు ప్రతిభావంతమైన, దార్శనిక భారత ప్రధానమంత్రి , స్ఫూర్తినిచ్చే రచనల రచయిత దివంగతఅటల్ బిహారీ వాజ్పేయి పేరు పెట్టడం పట్ల పోఖ్రియాల్ సంతోషాన్ని వ్యక్తం చేశారు. ఇంజినీరింగ్, మేనేజ్మెంట్ విద్య ఒకదానికొకటి పరిపూర్ణం చేస్తూ యువత ఔత్సాహిక వ్యాపారవేత్తలు, స్వావలంబనతో జీవించేందుకు స్ఫూర్తినిస్తుందని మంత్రి అన్నారు. ప్రపంచ స్థాయి సౌకర్యాలతో నిర్మించాలని ప్రతిపాదించిన భవనాలు సాంకేతికత ఆధారిత అభ్యాసం, విద్యార్ధుల వృద్ధికి దోహదం చేసేలా ఉంటాయనే ఆశాభావాన్ని వ్యక్తం చేశారు.
విశ్వవిద్యాలయాలను పురోగమన దిశగా నూతన ఎత్తులకు తీసుకువెళ్ళడమే కాక నూతన చొరవలతో నూతన విద్యా విధానం 2020ను సాధించేందుకు చొరవలు చేపట్టిన ప్రొఫెసర్ జగదీష్ కుమార్ను ఈ సందర్భంగా పోఖ్రియాల్ అభినందించారు.
ఈ కార్యక్రమానికి ప్రొఫెసర్ ప్రమోద్ కుమార్ వందన సమర్పణ చేశారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఆగ్రా, బారాబంకీలలో చెప్పుల తయరా మెషీన్లు & 200 తేనెటీగల పెట్టెలను పంపిణీ చేసిన కెవిఐసి చైర్మన్
ఆగ్రా జిల్లాలోని లెదర్ పైలట్ ప్రాజెక్టు కింద చెప్పుల తయారీ యంత్రాలను, గ్రామీణ పరిశ్రమాభివృద్ధి పథకం కింద బారాబంకి జన్పద్ లో తేనెటీగల పెట్టెలను డిజిటల్ మాధ్యమం ద్వారా ఖాదీ, గ్రామీణ పరిశ్రమల కమిషన్ చైర్మన్ శ్రీ మనోజ్కుమార్ 13 డిసెంబర్ 2022న పంపిణీ చేశారు.
హనీ మిషన్ కింద బుధవారం 200 తేనెటీగల పెట్టెలను, పరికరాల కిట్లను అందుకున్న లబ్ధిదారులకు బారాబంకీ జిల్లాలోని వైష్ణవ్, జ్ఞాన్ అన్న రెండు స్వయం సహాయక బృందాలు 5 రోజుల శిక్షణను ఇచ్చాయి.
ఈ సందర్భంగా, కెవిఐసి చైర్మన్ తేనెటీగల పెంపకం పనిలో వచ్చే సమస్యల గురించి లబ్ధిదారులతో ముచ్చటించి, వారి ప్రాంతంలో తేనెటీగల పెంపకం పనిని ముందుకు తీసుకువెళ్ళవలసిందిగా ప్రోత్సహించారు. అనంతరం, వారి గురించి ఫీడ్బ్యాక్ కూడా తీసుకుని, వారు చేస్తున్న పనిని ముందుకు తీసుకుపోవలసిందిగా ప్రోత్సహించారు.
ఇందుకు అదనంగా, లెదర్ క్రాష్ట్ మిషన్ కింద ఆయన చెప్పుల తయారీ మెషీన్లను, పరికరాలను 10 మంది లబ్ధిదారులకు అందించారు. వారు దీనికి సంబంధించి ఆగ్రా జిల్లాలోని సిఎఫ్టిఐ ఆగ్రా లో 50 రోజుల శిక్షణ పొందారు. లబ్ధిదారులతో ముచ్చటిస్తూ, వారి వద్ద నుంచి వారికందించిన శిక్షణ గురించి ప్రాథమిక సమాచారాన్ని తీసుకోవడమే కాక, ఈ ప్రాజెక్టు సహాయాన్ని తీసుకుని లెదర్ పరిశ్రమను ఏర్పాటు చేయవలసిందిగా వారికి ప్రేరణను ఇచ్చారు. ప్రధానమంత్రి దార్శనికత అయిన స్వావలంబన కలిగిన భారత్ను అన్న కలను నెరవర్చేందుకు ఖాదీ, గ్రామీణ పరిశ్రమల కమిషన్ అమలు చేస్తున్న వివిధ పథకాల ద్వారా, స్వయం ఉపాధికి సంబంధించి నూతన అవకాశాలను సృష్టించే ప్రయత్నం చేస్తోందని చైర్మన్ ఉద్ఘాటించారు. ప్రధాన రాష్ట్ర కార్యాలయం లక్నో, మీరట్ డివిజనల్ ఆఫీస్ అధికారులు, ఉత్తర్ప్రదేశ్ ఖాదీ, గ్రామీణ పరిశ్రమల బోర్డు, సిఎస్ఐఆర్ ప్రతినిధులు కూడా కార్యక్రమంలో పాల్గొన్నారు.
ఆర్థిక మంత్రిత్వ శాఖ
2014 నుంచి సాధించిన విజయాలు: ఎవరి చేయీ వదల్లేదు
పౌరులంతా గౌరవంగా జీవించేలా నాణ్యమైన జీవన ప్రమాణాలను 2014 నుంచి కేంద్ర ప్రభుత్వం అందించింది - శ్రీమతి నిర్మల సీతారామన్
2014 నుంచి, పౌరులందరికీ గౌరవప్రదమైన జీవన ప్రమాణాలను కేంద్ర ప్రభుత్వం అందించిందని, తలసరి ఆదాయం రెండింతలకు పైగా పెరిగి ₹1.97 లక్షలకు చేరుకుందని, కేంద్ర బడ్జెట్ 2023-24 ప్రవేశపెట్టిన సందర్భంగా ఆర్థిక శాఖ మంత్రి శ్రీమతి నిర్మల సీతారామన్ ఇవాళ పార్లమెంటులో చెప్పారు. ఈ 9 సంవత్సరాల్లో భారత ఆర్థిక వ్యవస్థ ప్రపంచంలో 10వ స్థానం నుంచి 5వ స్థానానికి ఎగబాకిందని, ప్రపంచ సూచీల్లో సుపరిపాలిత, ఆవిష్కరణల దేశంగా, వ్యాపార అనుకూలమైన వాతావరణం కల్పించిన ఆర్థిక వ్యవస్థగా అభివృద్ధి చెందిందని చెప్పారు. చాలా సుస్థిర అభివృద్ధి లక్ష్యాల్లో గణనీయమైన పురోగతిని మనం సాధించామని వెల్లడించారు.
2022లో ఈపీఎఫ్వో సభ్యత్వం రెట్టింపై 27 కోట్లకు చేరడం, 7,400 కోట్ల యూపీఐ లావాదేవీల ద్వారా ₹126 లక్షల కోట్ల డిజిటల్ పేమెంట్లతో ఆర్థిక వ్యవస్థలో వృద్ధి స్పష్టంగా ప్రతిబింబించిందని ఆర్థిక మంత్రి చెప్పారు. లక్ష్యాల సార్వత్రికీకరణ వల్ల అనేక పథకాలు సమర్థవంతంగా అమలవుతున్నాయని ఆమె వెల్లడించారు, అవి:
- స్వచ్ఛ భారత్ మిషన్ కింద 11.7 కోట్ల గృహ మరుగుదొడ్లు
- ఉజ్వల పథకం కింద 9.6 కోట్ల వంట గ్యాస్ కనెక్షన్లు
- 102 కోట్ల మందికి 220 కోట్ల కొవిడ్ టీకాలు
- 47.8 కోట్ల పీఎం జన్ధన్ బ్యాంకు ఖాతాలు
- ప్రధానమంత్రి సురక్ష బీమా, పీఎం జీవన్ జ్యోతి యోజన కింద 44.6 కోట్ల మందికి బీమా రక్షణ
- పీఎం కిసాన్ సమ్మాన్ నిధి కింద 11.4 కోట్ల మంది రైతులకు ₹2.2 లక్షల కోట్ల నగదు బదిలీ
రక్షణ మంత్రిత్వ శాఖ
ఎంపీ-ఐడీఎస్ఏ 165వ ఈసీ సమావేశానికి అధ్యక్షత వహించిన రక్షణ మంత్రి శ్రీ రాజ్నాథ్ సింగ్
మనోహర్ పారికర్ ఇన్స్టిట్యూట్ ఫర్ డిఫెన్స్ స్టడీస్ అండ్ ఎనలైజెస్  165 వ మరియు మొట్టమొదటి వర్చువల్ ఎగ్జిక్యూటివ్ కౌన్సిల్  సమావేశానికి రక్షణ మంత్రి శ్రీ రాజనాథ్ సింగ్ అధ్యక్షత వహించారు. కోవిడ్-19 కారణంగా పలు పరిమితులు ఎదురవుతున్నా
తమ విధులను నిర్వర్తించినందుకు ఎంపీ-ఐడీఎస్ఏ సంస్థ డైరెక్టర్ జనరల్, అంబాసిడర్ సుజన్ ఆర్ షెనాయ్ ని ఈసీ సభ్యులు, స్కాలర్లను దేశ రక్షణ మంత్రి ఈ సందర్భంగా అభినందించారు.
కోవిడ్ -19 మహమ్మారి నేపథ్యంలో పలు అవరోధాల కారణంగా ఇన్స్టట్యూట్లోని కొంత మంది
స్కాలర్లు, సిబ్బందికి వివిధ ఇబ్బందులు ఎదురైనప్పటికీ ఆ అడ్డంకులను వారు విజయవంతంగా అధిగమించగలిగారని మంత్రి కితాబిచ్చారు.
పరిమితులు ఉన్నా కీలక సంస్ధగా సేవలు..
తమ పరిశోధన రచనలు, వెబ్నార్ల తదితరాల ద్వారా తమ పరిశోధనల క్రమాన్ని వారు కొనసాగించగలిగారని ఆయన అన్నారు. కోవిడ్ -19 వైరస్ నేపథ్యంలో పరిమితులు కొనసాగుతున్నప్పటికీ ఆ పరిమితుల మధ్య తిరిగి తెరిచిన మొదటి సంస్థలలో ఎంపీ-ఐడీఎస్ఏ ఒకటి. తగిన భద్రతా చర్యలు తీసుకోవడం మరియు సామాజిక దూరం పాటించడం వంటి మార్గదర్శకాలను అనుసరించడం ద్వారా సంస్థ తన కార్యకలాపాలను ప్రారంభించింది. రక్షణ, భద్రత రంగాలలో నాణ్యమైన పరిశోధనలతో పాటు అంతర్జాతీయ సంబంధాలలో కీలక సంస్థగా ఎంపీ-ఐడీఎస్ఏ నిర్వహిస్తున్న సేవలను రక్షణ మంత్రి శ్రీ రాజ్నాథ్ సింగ్ ప్రస్తుతించారు.
వివిధ దళాలతో విస్తృత సంబంధాలు..
కొన్ని సంవత్సరాలుగా ఎంపీ-ఐడీఎస్ఏ సాయుధ దళాలు, కేంద్ర పోలీసు సంస్థలు, పారా మిలటరీ దళాలు, ప్రభుత్వ పరిశోధనా సంస్థలతో పాటుగా దేశంలోని వివిధ రాష్ట్రాల్లో ఉన్న విశ్వవిద్యాలయాలతో విస్తృతమైన సంబంధాల్ని ఏర్పరుచుకొని శ్రద్ధగా తన పనిచేస్తూ వస్తోంది. దేశీయంగాను మరియు అంతర్జాతీయంగా పెద్ద సంఖ్యలో వివిధ థింక్ ట్యాంకులతో విస్తృత శ్రేణి మార్పిడితో పాటుగా ఇక్కడ స్కాలర్లు ఉచితంగా తమ స్పష్టమైన అభిప్రాయాలను మార్పిడి చేసుకొనేందుకు గాను తగిన వాతావరణం కల్పించారు. దీనికి తోడు స్వేచ్ఛగా సంభాషించుకొనే అవకాశాన్ని ఇక్కడ కల్పిస్తున్నారు. ఎంపీ-ఐడీఎస్ఏ సంస్థ తన భవిష్యత్ ప్రయత్నాలకు రక్షణ మంత్రి శుభాకాంక్షలు తెలిపారు.
పరిమిత వనరుల సమస్యను అధిగమించాలి..
వనరుల పరిమితుల వల్ల ఎదురయ్యే సవాళ్లను అధిగమించడానికి కొత్త ఆలోచనలను రూపొందించే దిశగా స్కాలర్లు తమను తాము మేటిగా తీర్చిదిద్దుకొంటూ ముందుకు సాగాలని మంత్రి సూచించారు. అనూహ్యపు సంక్షోభాల కారణంగా ఆర్థిక వ్యవస్థపై ఒత్తడి నెలకొంటున్న తరుణంలో పరిమిత వనరులతోనే రక్షణ వ్యవస్థను మేటిగా ఆధునీకరించే దిశగా దృష్టి సారించాలన్నారు. దేశ సరిహద్దుల్లో విరోధితో పోరాడటానికి సిద్ధంగా ఉన్న భారత సాయుధ దళాల ధైర్యం మరియు త్యాగాలను ఈ సందర్భంగా శ్రీ రాజ్నాథ్ సింగ్ ప్రశంసించారు. మన సరిహద్దుల్లో ఉగ్రవాద నిరోధక చర్యలలో ధైర్యంగా పాల్గొనడంతో పాటుగానే కోవిడ్-19 తో పోరాడటానికి గాను తగిన సహాయాన్ని అందించడానికి మన దళాలు చేస్తున్న సాయాన్ని మంత్రి ఈ సందర్భంగా కొనియాడారు. ఈసీ సమావేశానికి దాని సభ్యులు రక్షణ శాఖ కార్యదర్శి డాక్టర్ అజయ్ కుమార్, మాజీ హోంశాఖ కార్యదర్శి శ్రీ జి కె పిళ్ళై, ప్రొఫెసర్ ఎస్ డి ముని హాజరయ్యారు. అంబాసిడర్ స్వాష్పావన్ సింగ్, లెఫ్టినెంట్ జనరల్ ప్రకాష్ మీనన్ , వైస్ అడ్మిన్ శేఖర్ సిన్హా , ఎయిర్ మార్షల్లు వి కె భాటియా , శ్రీ గుల్షన్ లుథ్రా తదితరులు వీడియో కాన్ఫరెన్సింగ్ ద్వారా ఈ సమావేశానికి హాజరయ్యారు.
(Visitor Counter : 149
వ్యవసాయ మంత్రిత్వ శాఖ
రైతులకు ఉచితంగా 8.20 లక్షల హైబ్రిడ్ సీడ్ మినీ కిట్లు పంపిణీ
దేశంలో 15 రాష్ట్రాల్లో 343 జిల్లాలలో పంపిణీ
ఉత్పత్తి, ఉత్పాదకత తో రైతుల ఆదాయం పెరిగేలా చూడడానికి ప్రభుత్వం కృషి ... శ్రీ తోమార్
మధ్యప్రదేశ్ లోని మోరెనా మరియు షియోపూర్లో రెండు కోట్ల విలువ చేసే ఆవ విత్తనాల మినీ కిట్ పంపిణీ ప్రారంభం
దేశంలో 15 రాష్ట్రాలలో గుర్తించిన 343 జిల్లాలలో రైతులకు ఉచితంగా 8.20 లక్షల హైబ్రిడ్ సీడ్ మినీ కిట్లు పంపిణీ చేయడానికి కేంద్ర వ్యవసాయ, రైతు సంక్షేమ శాఖ ప్రత్యేక పథకానికి రూపకల్పన చేసింది. విత్తన మార్పిడికి దోహద పడే ఈ పథకం వల్ల పంట దిగుబడి పెరిగి ఉత్పత్తితో పాటు రైతుల ఆదాయం కూడా పెరుగుతుంది. ఈ పథకాన్ని కేంద్ర వ్యవసాయ మంత్రి శ్రీ నరేంద్ర సింగ్ తోమార్ మధ్యప్రదేశ్ లోని మోరెనా మరియు షియోపూర్ జిల్లాలలో రెండు కోట్ల విలువ చేసే ఆముదం విత్తనాల మినీ కిట్ లను రైతులకు అందించి ప్రారంభించారు.
జాతీయ ఆహార భద్రతా చట్టం కింద నూనె గింజలు, ఆయిల్ పామ్ పథకం కింద వ్యవసాయ శాఖ ఈ కార్యక్రమాన్ని అమలు చేస్తుంది. దేశంలో ఆవాలు సాగవుతున్న ప్రాంతాల్లో క్షేత్ర స్థాయిలో అధ్యయనం నిర్వహించిన తరువాత ఈ పథకాన్ని రూపొందించామని శ్రీ తోమార్ తెలిపారు. ఈ పథకం కింద రైతులకు ఈ ఏడాది ఉచితంగా ఆవ విత్తనాలను అందిస్తుందని మంత్రి తెలిపారు. హెక్టర్ కు 20 క్వింటాళ్ల వరకు దిగుబడి ఇచ్చే 8,20,600 విత్తనాలతో మినీ కిట్లను 15 రాష్ట్రాలలో ఎంపిక చేసిన 343 జిలాల్లో పంపిణీ చేయడానికి మంత్రిత్వ శాఖ ఆమోదం తెలిపిందని ఆయన చెప్పారు.
ఈ కార్యక్రమం మధ్యప్రదేశ్, బీహార్, ఛత్తీస్గఢ్, గుజరాత్, హర్యానా, జమ్మూ & కాశ్మీర్, జార్ఖండ్, ఒడిశా, పంజాబ్, రాజస్థాన్, ఉత్తరప్రదేశ్, ఉత్తరాఖండ్, అస్సాం, అరుణాచల్ ప్రదేశ్ మరియు త్రిపుర వంటి అన్ని ప్రధాన ఉత్పత్తి రాష్ట్రాల యొక్క వివిధ జిల్లాలను కవర్ చేస్తుంది. రూ. ఈ కార్యక్రమం కోసం 1066.78 లక్షలు కేటాయించారు.
ఈ కార్యక్రమం మధ్యప్రదేశ్, బీహార్, ఛత్తీస్గఢ్, గుజరాత్, హర్యానా, జమ్మూ & కాశ్మీర్, జార్ఖండ్, ఒడిశా, పంజాబ్, రాజస్థాన్, ఉత్తరప్రదేశ్, ఉత్తరాఖండ్, అస్సాం, అరుణాచల్ ప్రదేశ్ మరియు త్రిపుర వంటి అన్ని ప్రధాన ఉత్పత్తి రాష్ట్రాల్లో అమలు జరుగుతుంది . ఈ కార్యక్రమం కోసం ప్రభుత్వం 1066.78 లక్షల రూపాయలను కేటాయించింది.
కార్యక్రమాన్ని పైలట్ ప్రాజెక్టుగా మధ్యప్రదేశ్ లోని మోరెనా, షియోపూర్, హర్యానాలోని హిసార్, ఉత్తరప్రదేశ్ లోని ఎటా మరియు వారణాసి జిల్లాల్లో ఈ ఏడాది అమలు చేస్తారు. అయిదు రాష్ట్రాలలోని ఏడు జిలాల్లో పంపిణీ చేయడానికి 1615 క్వింటాళ్ల తో 1,20,000 మినీ కిట్లను సిద్ధం చేస్తున్నారు. ప్రతి జిల్లాకు 15 నుంచి 20 వేల వరకు మినీ కిట్లను పంపిణీ చేయడం జరుగుతుంది. ఎక్కువ దిగుబడి ఇచ్చే మూడు రకాల విత్తనాలను అందిస్తారు. జేకే -6502, ఛాంపియన్, డాన్ రకాల విత్తనాలను దీనికోసం ఎంపిక చేశారు. ఎక్కువ దిగుబడిని ఇచ్చే విత్తనాల వినియోగాన్ని ఎక్కువ చేసి ఉత్పత్తిని పెంచాలన్న లక్ష్యంతో పథకానికి రూపకల్పన చేశారు. పైలట్ ప్రాజెక్టు అమలు జరుగుతున్న తీరును దీనివల్ల కలుగుతున్న ప్రయోజనాలను గుర్తించి ఎక్కువ మంది రైతులు వీటిని ఉపయోగించడానికి ముందుకు వస్తారని మంత్రి పేర్కొన్నారు.
ఆత్మ నిర్భర్ కృషి ని అమలు చేసి ఆత్మ నిర్భర్ భారత్ సాధనకు వ్యవసాయ శాఖ సహకరిస్తుందని వ్యవసాయ మంత్రిత్వ శాఖ కార్యదర్శి శ్రీ సంజయ్ అగర్వాల్ తెలిపారు. లక్ష్య సాధన కోసం వ్యవసాయ శాఖ తొలిసారిగా ఉచిత విత్తనాల పంపిణీ కార్యక్రమాన్ని అమలు చేస్తున్నదని ఆయన అన్నారు. శాఖ సంయుక్త కార్యదర్శి శ్రీమతి శుభా ఠాకూర్ కూడా కార్యక్రమంలో పాల్గొన్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
జాతీయ పార్కులు / అభయారణ్యాలు / టైగర్ రిజర్వులలో కోవిడ్-19 నియంత్రణ మరియు నిర్వహణ పై సూచనలు.
దేశవ్యాప్తంగా కోవిడ్-19 విజృంభిస్తున్న నేపథ్యంలో, అదేవిధంగా న్యూయార్క్ లో ఒక పులి కోవిడ్-19 బారిన పడినట్లు వచ్చిన వార్త నేపథ్యంలో, పర్యావరణం, అడవులు, వాతావరణ మార్పు మంత్రిత్వ శాఖ - జాతీయ పార్కులు / అభయారణ్యాలు / టైగర్ రిజర్వులలో కోవిడ్-19 నియంత్రణ, నిర్వహణ లకు సంబంధించి సూచనలు జారీ చేసింది. జాతీయ పార్కులు / అభయారణ్యాలు / టైగర్ రిజర్వులలో నివసించే జంతువులకు వైరస్ వ్యాప్తి చెందే అవకాశాలు ఉన్నాయని భావించడం జరిగింది. అదేవిధంగా ఈ వైరస్ మానవుల నుండి జంతువులకు, జంతువుల నుండి మానవులకు వ్యాప్తి చెందే అవకాశం కూడా ఉంది.
ఈ సూచనలను పాటించవలసిందిగా అన్ని రాష్ట్రాలు / కేంద్ర పాలిత ప్రాంతాల్లోని ప్రధాన వన్యప్రాణి సంరక్షణాధికారులకు విజ్ఞప్తి చేశారు :
1. జాతీయ పార్కులు / అభయారణ్యాలు / టైగర్ రిజర్వులలో మానవుల నుండి జంతువులకు, జంతువుల నుండి మానవులకు వైరస్ వ్యాప్తి చెందకుండా వెంటనే తగిన నివారణ చర్యలు తీసుకోవాలి.
2. మానవులు, జంతువులు కలవడాన్ని తగ్గించాలి.
3. జాతీయ పార్కులు / అభయారణ్యాలు / టైగర్ రిజర్వులలో మనుషుల కదలికలను నియంత్రించాలి.
4. ప్రస్తుత పరిస్థితిని నిర్వహించడానికి ఫీల్డ్ మేనేజర్లు, పశువైద్యులు, ఫ్రంట్ లైన్ సిబ్బంది తో ఎంత త్వరగా వీలయితే అంత త్వరగా ఒక టాస్క్ ఫోర్స్ / రాపిడ్ యాక్షన్ ఫోర్స్ ను ఏర్పాటు చేయాలి.
5. ఏదైనా కేసును గమనించినట్లయితే, దానిపై సత్వరమే చర్య తీసుకునేందుకు వీలుగా ఒక నోడల్ అధికారి పర్యవేక్షణలో 24 గంటలు పనిచేసే ఒక యంత్రాంగాన్ని ఏర్పాటు చేయాలి.
6. జంతువులకు ఎప్పుడు అవసరమైతే అప్పుడు అత్యవసర చికిత్స అందించి, అవి తిరిగి వాటి సహజ ఆవాసాలకు చేరుకునే విధంగా ఏర్పాట్లు చేయాలి.
7. వివిధ విభాగాల సమన్వయ కృషి ద్వారా వ్యాధి నిఘా, మ్యాపింగ్, పర్యవేక్షణ వ్యవస్థలను మెరుగుపరచాలి.
8. జాతీయ పార్కులు / అభయారణ్యాలు / టైగర్ రిజర్వులలోనూ, చుట్టుపక్కలా సిబ్బంది / పర్యాటకులు / గ్రామీణుల కదలికలపై ఆరోగ్య మంత్రిత్వ శాఖ జారీ చేసిన ఇతర నిబంధనలను పాటించాలి.
9. వైరస్ వ్యాప్తిని నియంత్రించేందుకు అవసరమైన ఇతర చర్యలను పాటించాలి.
10. తీసుకున్న చర్యలను ఈ మంత్రిత్వ శాఖకు తెలియజేయాలి.